বাগুইআটিতে তৃণমূলকর্মী সঞ্জয় রায় খুনে প্রায় কিনারা করে ফেলল পুলিস। কাল মূল অভিযুক্ত চারজনকে গ্রেফতারির পর রাতভর জেরায় একাধিক নয়া তথ্য পুলিসের হাতে।   আজ সকালেও ঘটনায় ফের ধরপাকড়।  আটক করা হয় পঞ্চম অভিযুক্তকে।  জেরায় পুলিস জানতে পেরেছে পুরনোর শত্রুতার জেরেই খুন হতে হয় সঞ্জয়কে। সিন্ডিকেট ব্যবসায় বখরা নিয়ে বচসার থেকেই তৈরি হয় শত্রুতা।  
 ওয়েব ডেস্ক: বাগুইআটিতে তৃণমূলকর্মী সঞ্জয় রায় খুনে প্রায় কিনারা করে ফেলল পুলিস। কাল মূল অভিযুক্ত চারজনকে গ্রেফতারির পর রাতভর জেরায় একাধিক নয়া তথ্য পুলিসের হাতে।   আজ সকালেও ঘটনায় ফের ধরপাকড়।  আটক করা হয় পঞ্চম অভিযুক্তকে।  জেরায় পুলিস জানতে পেরেছে পুরনোর শত্রুতার জেরেই খুন হতে হয় সঞ্জয়কে। সিন্ডিকেট ব্যবসায় বখরা নিয়ে বচসার থেকেই তৈরি হয় শত্রুতা।   এরপরেই অভিযুক্ত  ছজন মিলে তৈরি করে খুনের ব্লুপ্রিন্ট। তবে এখানেই শেষ নয়। দিনেদুপরে ধাওয়া করে কুপিয়ে, গুলি করে খুনের পরেও ঠাণ্ডা মাথায় এলাকা ছেড়েছিল ছয় খুনিও। অটোয় চেপে জগত্‍পুর থেকে চম্পট দেয় অভিযুক্তরা। সোনাগাছিতে এক পরিচিতের বাড়িতে আশ্রয় নেয় । পুলিসের চোখে ধুলো দিতে সেখান থেকেই আলাদা আলাদা জায়গায় ছড়িয়ে পড়ে ছজন।  পুলিসি খানাতল্লাসিতে কাল ঘোলা থেকে গ্রেফতার হয় অভিযুক্ত টুকাই হালদার। দক্ষিণ চব্বিশ পরগনার চম্পাহাটি থেকে পুলিসের জালে  আরও তিন। কাল ধৃতদের  কাছ থেকে উদ্ধার হয়েছে তিনটি আগ্নেয়াস্ত্রও। এরপর সকালে আটক করা হয় পঞ্চম অভিযুক্তকেও। তবে এখনও অধরা ষষ্ঠ অভিযুক্ত।